अमेरिका की क्लेमसन यूनिवर्सिटी के शोधकर्ताओं ने इस बात की जांच की है कि जन्मदिन के केक पर लगी मोमबत्तियों को फूंककर बुझाने से बैक्टिरिया का किस हद तक प्रसार होता है। शोधकर्ताओं ने कहा, जन्मदिन मनाने के दौरान केक काटने से पहले उस पर जलती मोमबत्तियों को फूंक मारकर बुझाने की परंपरा कैसे शुरू हुई इसके बारे में अलग-अलग राय है। कुछ लोगों के मुताबिक केक पर मोमबत्ती लगाने का रिवाज प्राचीन यूनान में शुरू हुआ। उस समय लोग केक पर मोमबत्तियां लगाकर आर्टेमिस देवी के मंदिर जाते थे।